मुलाकात के दौरान महाधर्माध्यक्ष ने यूजीसीसी की अन्य कलीसियाओं के साथ संबंध की ओर ध्यान आकृष्ट किया, जिन्होंने संत वोलोडिमर द्वारा बपतिस्मा प्राप्त किया है।” यूक्रेन में ऑर्थोडॉक्स कलीसिया के बारे बतलाते हुए उन्होंने विभाजन की दुःखद वास्तविकता पर प्रकाश डाला। उन्होंने जोर दिया कि यद्यपि यूजीसीसी विभाजन से ऊपर उठने के प्रयास को सकारात्मक नजरिये से देखता है तथापि इस तरह के मामलों को ऑर्थोडॉक्स कलीसिया के लिए आंतरिक मानता है, अतः वह इस तरह के प्रयासों में कभी हस्तक्षेप नहीं करता और न ही भाग लेता है।